Document ID: /roh_data/filtered/fineweb-2-filterrobots_roh.jsonl.gz/64800

Il lutgader grischun Armon Orlik ha stuì desister da la lutga da la Svizra Nordorientala la dumengia a Mels. La raschun èn problems cun il dies. Era in ulteriur cunfavurit ha dà giu a curta vista: Werner Schlegel che n'è era betg fit avunda per la lutga da dumengia.
Il favurit Samuel Giger è il grond victur da la lutga da la Svizra Nordorientala a Mels en il chantun Son Gagl. En la lutga finala ha l'atlet da la Turgovia mess il giast da l'Emmental, Matthias Aeschbacher, sin il dies. Igl è la 7avla victoria da la stagiun per Giger e la 22avla en tut.